钦定古今图书集成/历象汇编/岁功典/第078卷 > 霜叶飞〈重九〉 前人
## 钦定古今图书集成/历象汇编/岁功典/第078卷 > 霜叶飞〈重九〉 前人

断弦离绪关心事，斜阳红映霜树。半壶秋水荐黄花，
香噀西风雨。纵玉勒、轻飞迅羽，凄凉谁吊荒台古。记
醉踏南屏彩扇咽，寒蝉倦梦，不知樊素。　聊对旧节
传杯，尘笺蠹管，断阕经岁慵赋。小蟾斜影转东篱，夜
冷残蛩语。早白发、绿愁万缕，惊飙从卷乌纱去。漫细
将、茱萸看，但约明年，翠微高处。